als_Latn dik_Latn sag_Latn
Ky manifestim kulturo-sportiv do të mbahet në sallën e komunës së Tetovës dhe në të do të marrin pjesë kryetarët t e komunave që e kanë përkrahur manifestimin, sportistë të njohur të cilët kanë afirmuar vendin, përfaqësues shqiptarë në Federata përkatëse dhe donator të cilët e përkrahin manifestimin, ndërsa janë të ftuar edhe Rektori i USHT-së dhe ai i UEJL-së.
Komisioni për shpalljen e sportistit më të mirë është duke i analizuar propozimet të cilat kanë ardhur në redaksitë e mediumeve në gjuhën shqipe, klubet sportive dhe punëtor sportive si dhe rezultate e verifikuara nga Federatat përkatëse.
Jo zyrtarisht mësohet se kandidat kryesor për sportist të vitit është fituesi i medaljes së bronzit nga kampionati i fundit botërorë në karate në kategorinë U-21, Berat Jakupi, i cili gjatë vitit që po lëmë pas arriti të shpallet edhe kampion i Evropës në U-21, si dhe të fitojë medaljen e bronzit në Evropianin për seniorë.
Në këtë manifestim përveç sportistit më të mirë, pritet të ndahen çmime edhe për sportistin e ri më të mirë, pastaj trajnerët më të suksesshëm, klubet më të suksesshme, arbitrat më të mirë, punëtorët sportiv, gazetarët sportiv, ndërsa gjithashtu do të nderohen edhe shpresat e sportit. Infsport.mk
als_Latn als_Latn als_Latn als_Latn